**Dagfinn Knudsen**

Biografi

Dagfinn Knudsen er født i Oslo i 1953 og han bor og arbeider i hovedstaden. Han er utdannet ved Statens Håndverks- og Kunstindustriskole i Oslo. Siden debuten i 1980 har han holdt en mengde separatutstillinger over hele landet, samt hatt flere utstillinger i utlandet, bl.a. i Berlin og Stockholm. Siden 1976 har han også deltatt på utallige kollektive utstillinger. Han er innkjøpt av bl.a. Nasjonalgalleriet, Riksgalleriet og Norsk Kulturråd, og har en lang rekke utsmykningsoppdrag bak seg, bl.a. for Norsk Hydro for Brageplattformen i Nordsjøen. 24. oktober åpner Dagfinn Knudsen en ny separatutstilling med malerier, tegninger og grafikk i Galleri Nordstrand i Oslo.

Urban og trendy var det mange som kalte Dagfinn Knudsen da han for alvor entret kunstarenaen på begynnelsen av 1980-tallet, og folk på byen kunne stifte bekjentskap med hans coole kvinneskikkelser på utelivets mest populære steder. Tidligere i år fylte han 50 år, og det er slående hvor godt bildene hans fortsatt kan tolkes som uttrykk for vår moderne bykultur.

Samtidig har hans kunst fått et litt annet, kanskje mer tidløst, preg. Visst er de der fremdeles, de malte munnene og bevisste positurene, og maskaramørke øyne ser fremdeles på oss med et blikk som er samtidig både utfordrende og fryktsomt, sterkt og sårbart. Men særlig figuren i "Spilledåsen" har trådt ut av det trendy bybildet og befinner seg i et rom løsrevet fra tid og sted. Posituren minner om den bitte lille ballerinaen på barndommens spilledåser, hun som snurret rundt og rundt til skrinets mekaniske musikk. Men denne skikkelsen er underlig forvrengt, og med sine kraftige lår og store føtter nekter hun å la seg fange av noen klisjé. Det gir bildet en underliggende spenning som er mer universell, og som ikke lar seg definere av en spesiell tidsepoke. Det er nettopp gjennom slike grep at denne kunstneren viser sin evne til å fange betrakterens oppmerksomhet. Dagfinn Knudsen har alltid vært opptatt av mennesket - og særlig kvinnen- som motiv, men er ingen portrettør i alminnelig forstand:

Jeg har alltid vært opptatt av å tegne mennesker, og helt siden barndommens vitsetegninger har jeg hatt glede av å karikere. På SHKS tegnet jeg mye croquis, men selv om det naturligvis er viktig å lære grunnreglene, ble det tidlig et poeng for meg å vrenge og vri på figuren. I bildene mine er jeg aldri ute etter å gjenskape en ytre virkelighet, og jeg har derfor bare unntaksvis brukt modell. I stedet er jeg interessert i å forenkle og stilisere kroppsformer, og dermed skape et individuelt uttrykk. Selve formen er veldig viktig, og jeg tøyer derfor gjerne grensene for det som er mulig

I sine grafiske arbeider har Knudsen holdt seg til en begrenset koloritt som alltid er bygd opp rundt kontrasten mellom sort og hvitt, med enkelte håndkolorerte innslag i sterke farger. Det er kanskje ikke så overraskende for en kunstner som vokste opp i etterkrigs-Norge:

Jeg vokste opp med en avis- og TV-verden i sort-hvitt, og ble nok påvirket av det. Videre ble naturligvis den svarte 70-tallspunken en viktig inspirasjonskilde, sammen med Bowies eksperimenterende uttrykk

Det svart-hvite uttrykket fant sin form i koldnålsteknikken, som har vært et naturlig valg for Knudsens helt siden studietiden. Det er en teknikk som ligger tett opptil tegningen, og som gir mulighet for å lage svarte streker med et tett, loddent preg. Det er noe av et paradoks at Knudsens tilsynelatende moderne tematikk uttrykkes gjennom en så gammel og tradisjonsrik teknikk, men samtidig er det kanskje dét som har gjort disse bildene så levedyktige.

CV

Født i 1953

**UTDANNELSE**

Statens Håndverks- og Kunstindustriskole Oslo grafikk (1972-1976)

**STIPEND OG ATELIEROPPHOLD**

Statens reise- eller studiestipend 1981

Chr. Lorck Schives legat 1984

Ruth og Alf Lundbys legat 1985

Vederlagsfondets stipend 1987

Vederlagsfondets stipend 1993

Vederlagsfondets stipend 1998

**SEPARATUTSTILLINGER**, prosjekter (i utvalg)

Galleri Norske Grafikere Oslo (1980)

Galleri 1 Bergen (1980)

Aalesunds Kunstforening (1981)

Gallerie das Bild Berlin (1981)

Trondhjem Kunstforening (1982)

Kunstnerforbundet Oslo (1982)

Galleri JMS Oslo (1982)

Galleri Ingeleiv Bergen (1982)

Galleri Art Now Göteborg (1983)

Galleri Kampen Oslo (1984)

Molde Kunstforening (1984)

Cafe Vära Oslo (1984)

Galleri Art Now Göteborg (1984)

Galerie Unique Eidsvoll (1985)

Galleri F-15 Moss (1985)

Nationalmuseet Stockholm (1986)

Wang Kunsthandel oslo (1988)

Galleri Unique Dal (1990)

Kristiansund Kunstforening (1990)

Aalesunds Kunstforening (1990)

Nationalgalleriet Stockholm (1990)

Skedsmo Kunstforening (1991)

Hå Gamle Prestegård Hå (1991)

Galleri Aktuell Kunst Oslo (1991)

Galleri Kunstmix Horten (1991)

Galleri Dobag Kristiansund (1992)

Galleri Ogilvy Oslo (1992)

Det gule galleriet Stavern (1992)

The Broker Oslo (1992)

Galleri Nordstrand Oslo (1992)

Galleri Bitten Bergen (1993)

Galleri Gann Sandnes (1993)

Galleri Nordstrand Oslo (1994)

Galleri Abelin Båstad Sverige (1994)

Galleri Bitten Bergen (1995)

Galleri Hervold Hamar (1995)

**GRUPPEUTSTILLINGER**, prosjekter, festivaler (i utvalg)

Grafikkbiennalen i Fredrikstad (1982)

“Sesjon” Kunstnernes Hus Oslo (1983)

Triennalen i Grado Italia (1984)

Sommerutstilling – grafikk Galleri F-15 Moss (1985)

Biennalen Heidelberg (1988)

“Norske bilder” Galleri Brandstrup Moss (1991)

“Norske bilder” Galleri Brandstrup Moss (1993)

**UTSMYKNINGER**

Nordland Distriktshøyskole (1986)

Osebergplattformen (1987)

Brage plattformen (1994)

**INNKJØP**

Oslo Kommunes Kunstsamlinger

Riksgalleriet

Norsk Kulturråd

Nasjonalgalleriet

Göteborg Konsthall

Trondhjem Faste Galleri

Lillehammer videregående skole

Malmö Museum

Bergen Billedgalleri

Södertälje Konstsamling

**VERV**

Styremedlem Norske Grafikere

Varamedlem Den Nasjonale Jury (1985)

**ÅRS- ELLER LANDSDELSUTSTILLING**

Høstutstillingen (1976)

Høstutstillingen (1977)

Høstutstillingen (1978)

Høstutstillingen (1979)

Høstutstillingen (1980)

Høstutstillingen (1981)

Høstutstillingen (1982)

Høstutstillingen (1983)

**PRISER OG UTMERKELSER**

Grafikkbiennalen i Fredrikstad . 1982